|  |
| --- |
| HerbasPLUNGĖS RAJONO SAVIVALDYBĖS MERAS |
| **POTVARKIS**  **DĖL PLUNGĖS RAJONO SAVIVALDYBĖS METŲ MOKYTOJO VARDO SUTEIKIMO IR PREMIJOS SKYRIMO NUOSTATŲ PATVIRTINIMO**  2025 m. balandžio 18 d. Nr. PE-135  Plungė |
| Vadovaudamasis Lietuvos Respublikos vietos savivaldos įstatymo 25 straipsnio 5 dalimi:  1. T v i r t i n u Plungės rajono savivaldybės Metų mokytojo vardo suteikimo ir premijos skyrimo nuostatus (pridedama).  2. P r i p a ž į s t u netekusiu galios Plungės rajono savivaldybės mero 2023 m. gegužės 30 d. potvarkį Nr. PE-112 „Dėl Plungės rajono savivaldybės Metų mokytojo vardo suteikimo ir premijos skyrimo nuostatų patvirtinimo“. |

Savivaldybės meras Audrius Klišonis

PATVIRTINTA

Plungės rajono savivaldybės mero

2025 m. balandžio d.

potvarkiu Nr. PE-

**PLUNGĖS RAJONO SAVIVALDYBĖS METŲ MOKYTOJO VARDO SUTEIKIMO IR PREMIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Plungės rajono savivaldybės Metų mokytojo vardo (toliau – Vardas) suteikimo ir premijos skyrimo nuostatuose (toliau – Nuostatai) reglamentuojama Plungės rajono savivaldybės Metų mokytojo vardo suteikimo ir premijos skyrimo tvarka, atrankos kriterijai.
2. Vardą ir premiją steigia Plungės rajono savivaldybė.
3. Vardo ir premijos suteikimo tikslas – paskatinti geriausių veiklos rezultatų pasiekusius Savivaldybės mokytojus ir motyvuoti juos tolesnei kūrybinei iniciatyvai.
4. Vardas ir premija skiriami Plungės rajono savivaldybės švietimo įstaigų mokytojams, specialistams (toliau – Mokytojas). Apdovanojimas teikiamas už reikšmingiausius pastarųjų ketverių metų pasiekimus: lyderystę, aktyvumą, nuopelnus profesinėje veikloje, mokinių pasiekimus ir pažangą. Taip pat vertinamas nuolatinis asmeninis tobulėjimas, gerosios darbo patirties sklaida ir kompetencijų integracija švietimo įstaigoje. Atsižvelgiama į visuomenės demokratinės kultūros ugdymą, bendražmogiškųjų ir pilietinių vertybių puoselėjimą bei aktyvią pilietinę poziciją vietos bendruomenės gyvenime. Premija skiriama šiose kategorijose:
   1. ikimokyklinio, priešmokyklinio ir pradinio ugdymo mokytojams;
   2. pagrindinio ir vidurinio ugdymo mokytojams;
   3. formalųjį švietimą papildančio ugdymo mokytojams bei švietimo pagalbos mokiniui specialistams.
5. Premijos dydis – 500 Eur (penki šimtai eurų).
6. Komisija turi teisę neskirti Metų mokytojo vardo konkrečioje kategorijoje, jei nėra kandidatų arba jie neatitinka kriterijų.
7. Vardo nominacijos premija skiriama iš Ugdymo kokybės, sporto ir modernios aplinkos užtikrinimo programos „Mokslo rėmimo programos“ priemonės lėšų.

**II SKYRIUS**

**KANDIDATŲ ATRANKOS KRITERIJAI**

1. Kandidatams taikomi atrankos kriterijai:
   1. Mokytojo praktinės veiklos rodikliai: motyvuojanti Mokytojo ir mokinio sąveika, Mokytojo pamokų organizavimo veiksmingumas, kompetencijų ugdymas, įtraukiojo ugdymo, mokymosi sunkumų turinčių ir/ar talentingų mokinių bei kitų sėkmingo ugdymo rezultatų pasiekimai, Mokytojo ir jo ugdomų mokinių pasiekimai ir pažanga (egzaminų, olimpiadų, konkursų, parodų, varžybų ir kiti sėkmingo mokymosi rezultatai);
   2. Mokytojo ugdymo metodiniai darbai (pvz. vadovėliai, ugdymo programos, mokymo priemonės, užduočių aplankai, ugdomųjų pamokų (veiklų) įvairiose edukacinėse aplinkose aprašai, individualios mokinio pažangos ir formuojamojo vertinimo instrumentai, ar kt.);
   3. aktyvus ir kūrybiškas darbas švietimo įstaigoje, svarbus Mokytojo vaidmuo diegiant dalykines ir metodines inovacijas bendruomenėje (pvz., bendradarbiavimas su mokyklos darbuotojais, tėvais (globėjais, rūpintojais) (toliau – tėvai) mokinių ugdymo klausimais, veikla darbo grupėse ar komisijose, mokyklos renginių ar tikslinių edukacinių veiklų organizavimas, mokyklos projektų, skirtų integraliam ir įtraukiajam ugdymui, rengimas ir jų įgyvendinimas, švietimo pagalbos mokiniams ir jų tėvams rezultatai), inovatyvios ugdomosios aplinkos kūrimas, aktyvus ir tikslingas dalyvavimas kvalifikacijos renginiuose, pranešimai įvairiose konferencijose, paskaitose, autoriniai seminarai ir kt., autentiškos patirties sklaida, dalyvavimas rajoniniuose, nacionaliniuose ir tarptautiniuose projektuose;
   4. pilietiškumo, tautinio sąmoningumo, kitų bendražmogiškųjų vertybių puoselėjimas, kuriant atvirą, įtraukią mokyklą ir sudarant ugdytiniams lygias mokymosi bei socialines pedagogines sąlygas;
   5. reikšmingas dalyvavimas švietimo srityje, formuojant bei įgyvendinant švietimo strategijas (Savivaldybės, regiono ar šalies dokumentai, projektai, programos ir kt.);
   6. aktyvus dalyvavimasSavivaldybės, šalies pedagoginėje ir visuomeninėje, kultūrinėje, eksperimentinėje ar kitose veiklose (draugijų veikla, asociacijos, ekspertų komisijos, konferencijos, konsultacijos, savanorystė, straipsniai leidiniuose ir periodinėje spaudoje ir kt.).

**III SKYRIUS**

**METŲ MOKYTOJO VARDO SUTEIKIMO IR PREMIJOS SKYRIMO TVARKA**

1. Kandidatūras Vardui suteikti ir premijai gauti turi teisę siūlyti mokyklų vadovai, mokyklų savininko teises ir pareigas įgyvendinančios institucijos, dalyvių susirinkimai (savininkai), mokytojai, kiti pedagoginiai darbuotojai, mokiniai, tėvai ir jiems atstovaujančios organizacijos, vietos bendruomenės, socialiniai partneriai.
2. Kandidatūros raštu teikiamos mokyklos, kurioje Mokytojas dirba, vadovui nuo einamųjų metų gegužės mėnesio pirmos savaitės iki gegužės 31 d.
3. Mokyklos vadovas, susipažinęs su pateiktais teikimais, pristato kandidatūras svarstyti Mokyklos tarybai, kuri atrenka po vieną kandidatą iš kiekvienos kategorijos. Vadovas rengia nustatytos formos rekomendaciją (pagal Nuostatų 1 priede pateiktą formą) ir teikia ją Savivaldybės merui iki kiekvienų metų birželio 20 d. Kartu su teikimu būtina pateikti kandidato veiklos aprašą (pildo kandidatas) pagal Plungės rajono savivaldybės Metų mokytojo vardo suteikimo ir premijos skyrimo nuostatų II skyriuje patvirtintus atrankos kriterijus (pagal Nuostatų 2 priede pateiktą formą), kandidato sutikimą dėl asmens duomenų tvarkymo (pagal Nuostatų 3 priede pateiktą formą) ir Mokyklos tarybos posėdžio protokolą.
4. Kandidatūras svarsto Vardo suteikimo ir premijos skyrimo atrankos komisija (toliau – Komisija), patvirtinta Savivaldybės mero potvarkiu 4 metams iš 7 narių:
   1. 1 Savivaldybės mero institucijos atstovas, 1 Savivaldybės tarybos narys, 2 Savivaldybės administracijos deleguoti darbuotojai, 3 Savivaldybės biudžetinių įstaigų deleguoti atstovai;
   2. tvirtinant Komisiją, potvarkyje nurodomas Komisijos pirmininkas, Komisijos pirmininko pavaduotojas, Komisijos sekretorius.
5. Komisija darbą organizuoja vadovaudamasi šiais Nuostatais.
6. Komisijos posėdžiai teisėti, jeigu juose dalyvauja ne mažiau kaip pusė Komisijos narių.
7. Komisijos sprendimai priimami posėdyje dalyvaujančių narių paprastąja balsų dauguma. Balsams pasiskirsčius po lygiai, lemia Komisijos posėdžio pirmininko balsas.
8. Komisijos pasiūlymai dėl Vardo suteikimo turi būti pateikti merui ne vėliau kaip iki einamųjų metų liepos 31 d**.**
9. Komisijos sprendimai įforminami protokolais. Protokolus pasirašo Komisijos pirmininkas ir sekretorius.
10. Komisijos sprendimai yra rekomendacinio pobūdžio.
11. Sprendimą dėl Vardo suteikimo priima Savivaldybės meras.
12. Vardas suteikiamas ir premija skiriama Savivaldybės mero potvarkiu ir teikiama kiekvienų metų Tarptautinės mokytojų dienos proga. Kartu su premija įteikiamas Savivaldybės mero padėkos raštas.
13. Vardas ir premija tam pačiam mokytojui gali būti skiriama ne dažniau kaip kas 4 (ketverius) metus.
14. Premija skiriama nepriklausomai nuo kitų asmens gautų premijų.
15. Kandidatas, kuriam apdovanojimas nepaskirtas, gali būti pakartotinai siūlomas apdovanojimui gauti kitais metais.
16. Kandidatas, pretenduojantis į Metų mokytojo vardo suteikimą, turi atitikti bent 4 kriterijus iš 6 pateiktų kriterijų.

**IV SKYRIUS**

**KOMISIJOS TEISĖS IR PAREIGOS**

1. Komisija, vykdydama jai pavestas funkcijas, turi teisę:
   1. prašyti ugdymo įstaigų trūkstamos papildomos informacijos apie pasiūlytus kandidatus ir jų veiklą, o įstaigos privalo pateikti informaciją per 3 (tris) darbo dienas;
   2. susipažinti su informacija, susijusia su pateiktų paraiškų nagrinėjimu.
2. Komisija privalo:
   1. vykdyti funkcijas, nurodytas šiuose Nuostatuose;
   2. būti nešališka, objektyvi.

**V SKYRIUS**

**BAIGIAMOSIOS NUOSTATOS**

1. Vardas skelbiamas kiekvienais metais per Savivaldybės administracijos organizuojamą Tarptautinės mokytojų dienos minėjimo šventę, įteikiant padėkos raštą ir premiją.
2. Nuostatai ir paraiškos forma skelbiami Savivaldybės interneto svetainėje, socialiniuose tinkluose, dalijamasi su mokyklomis bei metodinių grupių pirmininkais.
3. Komisija užtikrina, kad jos vykdomas asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis, laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016L 119, p. 1) bei Lietuvos Respublikos asmens duomenų teisinės apsaugos įstatymo nuostatas.

Plungės rajono savivaldybės

Metų mokytojo vardo suteikimo ir premijos skyrimo nuostatų

1 priedas

............................................................................................................................................

(mokyklos pavadinimas)

**REKOMENDACIJA METŲ MOKYTOJO VARDUI SUTEIKTI IR PREMIJAI SKIRTI**

**20 m. d.**

1. Vardas, pavardė

.....................................................................................……………….......................................

1. Darbovietė, pareigos

....................................................................................................................................................

....................................................................................................................................................

1. Elektroninio pašto adresas, telefono numeris

.....................................................................................................................................................

1. Gimimo data ........................................................................................................................
2. Kandidato veiklos aprašas ir charakteristika (ne daugiau kaip 2 A4 formato lapai):

...................................................................................................................................................

...................................................................................................................................................

...................................................................................................................................................

Mokyklos direktorius ........................................................................................................

(vardas, pavardė, parašas)

Mokyklos tarybos pirmininkas..........................................................................................

(vardas, pavardė, parašas)

20 m. d.

Plungės rajono savivaldybės

Metų mokytojo vardo suteikimo ir premijos skyrimo nuostatų

2 priedas

............................................................................................................................................

(mokyklos pavadinimas)

**KANDIDATO VEIKLOS APRAŠAS PAGAL PLUNGĖS RAJONO SAVIVALDYBĖS METŲ MOKYTOJO VARDO SUTEIKIMO IR PREMIJOS SKYRIMO**

**NUOSTATŲ II SKYRIUJE PATVIRTINTUS ATRANKOS KRITERIJUS**

**20 m. d.**

1. Vardas, pavardė

.....................................................................................……………….........................................

1. Darbovietė, pareigos

.......................................................................................................................................................

1. Elektroninio pašto adresas, telefono numeris

.....................................................................................................................................................

1. Gimimo data ................................................................................................................................
2. Kandidato veikla, atitinkanti atrankos kriterijus:

|  |  |  |
| --- | --- | --- |
| Eil.  Nr. | Kriterijai ir veikla | Nuorodos ir/ar dokumentai įrodantys kriterijus ir veiklas |
| 1. | Mokytojo praktinės veiklos rodikliai: motyvuojanti mokytojo ir mokinio sąveika, Mokytojo pamokos organizavimo veiksmingumas, kompetencijų ugdymas, įtraukiojo ugdymo, mokymosi sunkumų turinčių ir/ar talentingų mokinių bei kitų sėkmingo ugdymo rezultatų pasiekimai, Mokytojo ir jo ugdomų mokinių pasiekimai ir pažanga (egzaminų, olimpiadų, konkursų, parodų, varžybų ir kiti sėkmingo mokymosi rezultatai). |  |
|  |
| 2. | Mokytojo ugdymo metodiniai darbai (pvz. vadovėliai, ugdymo programos, mokymo priemonės, užduočių aplankai, ugdomųjų pamokų (veiklų) įvairiose edukacinėse aplinkose aprašai ir individualios mokinio pažangos ir formuojamojo vertinimo instrumentai ar kt.). |  |
|  |

|  |  |  |
| --- | --- | --- |
| 3. | Aktyvus ir kūrybiškas darbas švietimo įstaigoje, svarbus Mokytojo vaidmuo, diegiant dalykines ir metodines inovacijas bendruomenėje (pvz., bendradarbiavimas su mokyklos darbuotojais, tėvais (globėjais, rūpintojais) (toliau – tėvai) mokinių ugdymo klausimais, veikla darbo grupėse ar komisijose, mokyklos renginių ar tikslinių edukacinių veiklų organizavimas, mokyklos projektų, skirtų integraliam ir įtraukiąjam ugdymui rengimas ir jų įgyvendinimas, švietimo pagalbos mokiniams ir jų tėvams rezultatai), inovatyvios ugdomosios aplinkos kūrimas, aktyvus ir tikslingas dalyvavimas kvalifikacijos renginiuose, pranešimai įvairiose konferencijose, paskaitose, autoriniai seminarai ir kt., autentiškos patirties sklaida, dalyvavimas rajoniniuose, nacionaliniuose ir tarptautiniuose projektuose. |  |
|  |
| 4. | Pilietiškumo, tautinio sąmoningumo ir kitų bendražmogiškųjų vertybių puoselėjimas, kuriant atvirą, įtraukią mokyklą ir sudarant ugdytiniams lygias mokymosi bei socialines pedagogines  sąlygas. |  |
|  |
| 5. | Reikšmingas dalyvavimas švietimo srityje, formuojant bei įgyvendinant švietimo strategijas (Savivaldybės, regiono ar šalies dokumentai, projektai, programos ir kt.). |  |
|  |
| 6. | Aktyvus dalyvavimas Savivaldybės, šalies pedagoginėje ir visuomeninėje, kultūrinėje, eksperimentinėje ar kitose veiklose (draugijų veikla, asociacijos, ekspertų komisijos, konferencijos, konsultacijos, savanorystė, straipsniai leidiniuose ir periodinėje spaudoje ir kt.). |  |
|  |

PASTABA. Veikla aprašoma po kriterijaus paliktame tuščiame langelyje. Veiklos aprašymo apimtis – ne daugiau kaip 4 A4 formato lapai. Lentelėje pateikiamos nuorodos į interneto svetaines ar socialinius tinklus.

Mokytojas ........................................................................................................

(vardas, pavardė, parašas)

20 m. d.

Plungės rajono savivaldybės

Metų mokytojo vardo suteikimo ir premijos skyrimo nuostatų

3 priedas

**SUTIKIMAS DĖL ASMENS DUOMENŲ TVARKYMO**

........................................................

(data)

Aš,. ,

(vardas, pavardė, asmens tapatybę patvirtinančio dokumento numeris)

**sutinku**, kad Duomenų valdytojas – Plungės rajono savivaldybės administracija – tvarkytų mano asmens duomenis (**pažymi duomenų subjektas**):

* vardą, pavardę, pareigas, darbovietę – svarstyti mano galimybę gauti Metų mokytojo vardą ir premiją bei administruoti jų skyrimo procedūras;
* telefono numerį, elektroninio pašto adresą – siųsti man pranešimus telefonu ir (ar) elektroniniu paštu, siekiant, prireikus, suteikti ir (ar) gauti papildomos informacijos;
* gimimo datą – identifikuoti mane;
* vardą, pavardę, pareigas, darbovietę – paviešinti informaciją apie Metų mokytojo premijos skyrimą man.

Mano asmens duomenys bus tvarkomi ir saugomi laikantis Lietuvos vyriausiojo archyvaro patvirtintų teisės aktų, reglamentuojančių dokumentų valdymo reikalavimus, nuo mano sutikimo gavimo momento.

**Suprantu**, kad turiu teisę atsisakyti nuo tokio duomenų tvarkymo, ir tokiu atveju prarandu galimybę pretenduoti į Metų mokytojo premiją.

Pažymi duomenų subjektas: □ **sutinku** □ **nesutinku**

................................................................. ....................................

(vardas ir pavardė) (parašas)

**Esu informuotas (-a),** kad galiu bet kuriuo metu atšaukti duotą sutikimą.

**Taip pat esu informuotas (-a)**, kad, vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka, turiu teisę: 1) žinoti (būti informuotas) apie mano asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitų asmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi mano asmens duomenys. **Asmens duomenys** – bet kuri informacija, susijusi su fiziniu asmeniu – Duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta, visų pirma, naudojant tokius identifikatorius kaip: vardas, pavardė, buvimo vietos duomenys, naudojant vieną iš jų ar kelis to fizinio asmens fizinės, fiziologinės, ekonominės, kultūrinės ar socialinės tapatybės požymius. Specialieji asmens duomenys susiję su asmens sveikata, etnine kilme ir kt.